ทหารไทยขึ้นดอกเบี้ยเงินฝาก-กู้
ธนาคารทหารไทย ปรับเพิ่มอัตราดอกเบี้ยเงินฝากประจำ 0.10% - 0.50% และเงินกู้ 0.125% มีผลตั้งแต่&nbsp; 9&nbsp; มิถุนายน เป็นต้นไป
8 มิ.ย. 2554

ธนาคารทหารไทย ปรับเพิ่มอัตราดอกเบี้ยเงินฝากประจำ 0.10% - 0.50% และเงินกู้ 0.125% มีผลตั้งแต่  9  มิถุนายน เป็นต้นไป
ธนาคารทหารไทย จำกัด (มหาชน) หรือ TMB ปรับเพิ่มอัตราดอกเบี้ยเงินฝากประจำ ตั้งแต่ 0.10% - 0.50% และเงินกู้ 0.125%มีผลตั้งแต่วันที่ 9 มิถุนายน 2554  เป็นต้นไป  ทำให้อัตราดอกเบี้ยของธนาคาร เป็นดังนี้ เงินฝากประจำทั่วไป ประเภท 24 เดือนปรับเพิ่มขึ้น 0.20% จาก 2.90%  เป็น 3.10% และ ประเภท 36 เดือน ปรับเพิ่มขึ้น 0.10% จาก 3.30% เป็น 3.40%
เงินฝาก TMB Dream Saving  ปรับเพิ่มขึ้น 0.75%  จาก 1.75% – 2.25%  เป็น 2.50% - 3.0% เงินฝาก Up &amp; Up  เดือนที่ 1- 6  ปรับเพิ่มขึ้น 0.50% จาก 1.00% เป็น 1.50%  และเดือนที่ 7-12  ปรับเพิ่มขึ้น 0.25%  จาก 2.00% เป็น 2.25%
ตั๋วแลกเงิน ประเภท 7 วัน  14 วัน และ 21 วัน ปรับเพิ่มขึ้น 0.25% จาก 2.20% เป็น 2.45% ประเภท 1 เดือน  2 เดือน  3 เดือน และ 6 เดือน ปรับเพิ่มขึ้น 0.25%  เป็น 2.5% ถึง 3.0%
อัตราดอกเบี้ยเงินกู้ มีการปรับเพิ่มดังนี้ อัตราดอกเบี้ยลูกค้ารายใหญ่ชั้นดี ประเภทเงินกู้มีระยะเวลา (MLR) เพิ่มจาก 7.125% เป็น 7.25% อัตราดอกเบี้ยลูกค้ารายใหญ่ชั้นดี ประเภทเงินเบิกเกินบัญชี (MOR) ปรับเพิ่ม จาก 7.375% เป็น 7.5% อัตราดอกเบี้ยลูกค้ารายย่อยชั้นดี (MRR) ปรับเพิ่มจาก 7.75% เป็น 7.875% และ อัตราดอกเบี้ยขั้นต่ำสำหรับสินเชื่อบุคคล (CPR) คงเดิมที่ 18 %